smcproject/ml-wiki-sentences huggingface dataset:
പിയോറിയ, ഇല്ലിനോയി
പിയോറിയ അമേരിക്കൻ ഐക്യനാടുകളിലെ ഇല്ലിനോയി സംസ്ഥാനത്തെ പിയോറിയ കൗണ്ടിയിലെ ഒരു പ്രധാന പട്ടണമാണ്.
ഇത് ഇല്ലിനോയി നദി യോരത്തെ ഏറ്റവും വലിയ പട്ടണവുംകൂടിയാണ്.
1691-ൽ ഫ്രഞ്ച് പര്യവേക്ഷകനായ ഹെൻറി ഡി റ്റോണ്ടിയാൽ സ്ഥാപിക്കപ്പെട്ട പിയോറിയ, ഇല്ലിനോയിയിലെ ഏറ്റവും പഴക്കം ചെന്ന യൂറോപ്യൻ കുടിയേറ്റകേന്ദ്രമാണ്.
ഈ സ്ഥലത്തിൻറെ പേരിനു നിദാനം ഇവിടെ അധിവസിച്ചിരന്നു പിയോറിയ തദ്ദേശീയ ഇന്ത്യൻ വർഗ്ഗക്കാരാണ് .
2010-ലെ ജനസംഖ്യാ കണക്കുകൾ പ്രകാരം  115,007 ജനസംഖ്യയുള്ള ഈ നഗരം ഇല്ലിനോയിസിലെ ഏറ്റവും ജനസാന്ദ്രതയുള്ള പ്രദേശവും ചിക്കാഗോ മെട്രോപോളിറ്റൻ മേഖലയ്ക്കു പുറത്ത് ജനസംഖ്യയിൽ മൂന്നാമത്തെ സ്ഥാനമുള്ള പ്രദേശവുമായിരുന്നു.
2011 ലെ കണക്കുകളനുസരിച്ച് പിയോറിയ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലാകെയുള്ള ജനസംഖ്യ 373,590 ആയിരുന്നു.
2010 ൽ വിദൂര വടക്കൻ പിയോറിയയും കൂടി ഉൾപ്പെട്ടിരുന്നകാലത്ത് ഇവിടുത്തെ ജനസംഖ്യ 118,943 ആയിരുന്നു.
പിയർ അലി ഖാൻ
ഇന്ത്യൻ സ്വാതന്ത്ര്യസമരത്തിൽ പങ്കെടുത്ത ഒരു ഇന്ത്യൻ വിപ്ലവകാരിയും വിമതനുമായിരുന്നു പിയർ അലി ഖാൻ (ജനനം: 1812; മരണം: ജൂലൈ 7, 1857).
1857 ലെ സ്വാതന്ത്ര്യസമരത്തിൽ പങ്കെടുത്തതിന് അദ്ദേഹത്തിന് വധശിക്ഷ നൽകി.
തൊഴിൽപരമായി ഒരു ബുക്ക് ബൈൻഡറായിരുന്നു ഖാൻ.
അദ്ദേഹം പ്രധാന ലഘുലേഖകളും ലഘുലേഖകളും കോഡ് ചെയ്ത സന്ദേശങ്ങളും സ്വാതന്ത്ര്യസമര സേനാനികൾക്ക് രഹസ്യമായി വിതരണം ചെയ്യാറുണ്ടായിരുന്നു.
ബ്രിട്ടീഷ് സർക്കാരിനെതിരെ അദ്ദേഹം പതിവായി പ്രചാരണം നടത്തി.
1857 ജൂലൈ 4 ന് 33 അനുയായികളോടൊപ്പം അദ്ദേഹത്തെ അറസ്റ്റ് ചെയ്തു.
1857 ജൂലൈ 7 ന് അന്നത്തെ പാട്‌ന കമ്മീഷണറായിരുന്ന വില്യം ടെയ്‌ലർ, പിയർ അലി ഖാനെ തൂക്കിലേറ്റി.
മറ്റ് 14 വിപ്ലവകാരികളായ ഗസിത ഖലീഫ, ഗുലാം അബ്ബാസ്, നന്ദു ലാൽ, സിപാഹി, ജുമാൻ, മഡുവ, കാജിൽ ഖാൻ , റംസാനി, പിയർ ബക്ഷ്, പിയർ അലി, വാഹിദ് അലി, ഗുലാം അലി, മഹമൂദ് അക്ബർ, അസ്രാർ അലി ഖാൻ എന്നിവർക്കൊപ്പമാണ്‌ അദ്ദേഹത്തെ തൂക്കിലേറ്റിയത്.
അനുസ്മരണം
പട്‌ന വിമാനത്താവളത്തോട് ചേർന്നുള്ള ഒരു റോഡിന് 2008 ൽ നിതീഷ് കുമാറിന്റെ നേതൃത്വത്തിലുള്ള ബീഹാർ സർക്കാർ പിയർ അലി ഖാന്റെ പേര് നൽകി.
കൂടാതെ, പട്നയിലെ ഗാന്ധി മൈതാനത്തിനടുത്തുള്ള ജില്ലാ മജിസ്‌ട്രേറ്റിന്റെ വസതിക്ക് മുന്നിലുള്ള ചിൽഡ്രൻ പാർക്കിന്  സഹീദ് പീർ അലി ഖാൻ പാർക്ക് എന്ന്  പേര് നൽകി.
പിയർ ആൻറ് മേരി ക്യൂറി യൂണിവേഴ്സിറ്റി
UPMC , (മുമ്പ് പിയർ ആൻറ് മേരി ക്യൂറി യൂണിവേഴ്സിറ്റി) ( French: Université Pierre-et-Marie-Curie ), ഫ്രാൻസിലെ പാരീസിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
ഈ സർവ്വകലാശാല പാരിസ് VI, എന്ന പേരിലും അറിയപ്പെടുന്നു.
ഇത് 1968 മേയ് മാസത്തിലെ വിദ്യാർത്ഥി പ്രതിഷേധത്തെത്തുടർന്ന് ഇല്ലാതായ യൂണിവേഴ്സിറ്റി ഓഫ് പാരീസിലെ (ദ സോർബോൺ), സയൻസ് ഫാക്കൽറ്റി ഏറ്റെടുത്തിരുന്നു.
സോർബോൺ യൂണിവേഴ്സിറ്റി ഗ്രൂപ്പിലെ ഒരു അംഗമായ ഈ സർവ്വകലാശാല, 2018 ജനുവരി 1 ന് യൂണിവേഴ്സിറ്റി ഓഫ് പാരീസ് പുന:സൃഷ്ടിക്കലിൻറെ ഭാഗമായി സോർബോൺ സർവകലാശാലയിൽ ലയിക്കും.
ഫ്രാൻസിലെ പാരീസിൽ , 5th അറോണ്ടിസ്മെൻറിലെ (ഭരണജില്ല) ലാറ്റിൻ ക്വാർട്ടറിലുള്ള ജുസ്യൂ കാമ്പസിലാണ് ഈ  യൂണിവേഴ്സിറ്റി സ്ഥിതി ചെയ്യുന്നു.
അവലംബം 1 2 (in French) Key University Figures – UPMC – University Pierre and Marie CURIE – Sciences and Medicine – Paris .
Upmc.fr (15 August 2013).
Retrieved 16 June 2014.
↑ (in French) Sorbonne University – UPMC – University Pierre and Marie CURIE – Sciences and Medicine – Paris .
Upmc.fr.
↑ Dates of UMPC ↑ University of Paris#Thirteen successor universities ↑ Le Figaro, Le retour de la grande université de Paris ↑ University World News, Merger of elite Paris universities gets the go-ahead
താസസ് ഇംഗ്ലീഷ് വിലാസം https://ml.wikipedia.org/wiki/Thasos
ഈജിയൻ കടലിലെ ഒരു ദ്വീപാണ് താസസ് .
ചരിത്രം Geological and Metallogenic map of Thasos Island.
ദ്വീപിലെ സ്വർണ ഖനികളിൽ ആകൃഷ്ടരായി ഇവിടേക്കു കുടിയേറിയ ഫിനീഷ്യരാണ് ആദിമ നിവാസികൾ എന്നു കരുതപ്പെടുന്നു.
ഈ കുടിയേറ്റത്തിനു നേതൃത്വം നൽകിയ താസസിന്റെ പേരിലാണ് ദ്വീപ് പിന്നീടറിയപ്പെട്ടത്.
ബി.സി. 5-ആം നൂറ്റാണ്ടിൽ ഫിനീഷ്യരെ പുറന്തള്ളിക്കൊണ്ട് ഗ്രീക്കുകാർ ഇവിടെ ആധിപത്യം സ്ഥാപിച്ചുവെങ്കിലും പേർഷ്യൻ യുദ്ധകാലത്ത് ദ്വീപ് കുറച്ചുകാലം പേർഷ്യക്കാരുടെ അധീനതയിലായി.
പേർഷ്യക്കാരുടെ പരാജയത്തിനുശേഷം ആഥൻസിന്റെ നേതൃത്വത്തിലുള്ള ഡീലിയൻ ലീഗിൽ താസസ് അംഗമായി.
ആഥൻസുമായുള്ള അഭിപ്രായ ഭിന്നതകളെ തുടർന്ന് (ബി.സി. 465) താസസ് ലീഗിൽ നിന്നു പിന്മാറിയെങ്കിലും 462-ൽ ദ്വീപിനെ ആഥൻസ് പിടിച്ചെടുത്തു.
പിന്നീട് മാസിഡോണിയ , റോം , ഒട്ടോമൻ എന്നീ സാമ്രാജ്യങ്ങളുടെ ഭാഗമായിരുന്നു താസസ്.
1813-ൽ ഒട്ടോമൻ സുൽത്താൻ ദ്വീപിനെ ഈജിപ്തിനു കൈമാറിയെങ്കിലും 1912-ൽ ഗ്രീക്കുസേന ദ്വീപ് പിടിച്ചെടുത്തു.
1914-ലെ ബുക്കാറസ്റ്റ് കരാർ പ്രകാരം ദ്വീപ് ഗ്രീസിന്റെ ഭാഗമായി.
ചിത്രശാ‍ല ചിത്രങ്ങൾ Palataki, the administative center of the Speidel mining company.
Pb - Zn mine of Sellada.
Pb - Zn mine of Vouves.
Iron mine of Koupanada.
Metallurgical plant of Limenaria .
Pb - Zn mine of Koumaria.
Iron mine of Mavrolakkas.
Iron mine of Tzines with paleolithic addit.
The calamine Sotiros mine.
Kapsalina ancient addits for Pb - Ag exploitation.
Ancient marble quarries of Alyki.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ താസസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം പുറത്തേക്കുള്ള കണ്ണികൾ Natural history of Thasos Archived 2009-09-07 at the Wayback Machine .
താസിലി നാജേർ ദേശീയോദ്യാനം Landsat multilayer image of Tassili n'Ajjer
ടാസ്സിലി ൻ'അജ്ജെർ ദേശീയോദ്യാനം ( Berber : Tasili n Ajjer , Arabic : طاسيلي ناجر‎‎, English: Plateau of the Rivers ) സഹാറ മരുഭൂമിയുടെ അൾജീരിയൻ സെക്ഷനിൽ, അതിവിശാലമായ ഒരു പീഠഭൂമിയിൽ നിലനിൽക്കുന്നതും തെക്കു-കിഴക്കൻ അൾജീരിയ, പടിഞ്ഞാറൻ ലിബിയ, വടക്കൻ നൈജർ എന്നിവിടങ്ങളെ വലയം ചെയ്തുകിടക്കുന്നതുമായ വൻതോതിൽ ദ്രവീകരണപ്രവണതയുള്ള ഒരു മണൽക്കൽ രൂപീകരണ പ്രദേശമാണ്.
300 ലധികം റോക്ക് ആർച്ചുകൾ, ദ്രവീകൃതമായ മണൽക്കല്ലുകൊണ്ടുള്ള തൂണുകൾ, കിഴുക്കാംതൂക്കായ പാറക്കെട്ടുകൾ, ഉപരിതലത്തിൽ ശാശ്വതമായി ജലം നില്ക്കുന്ന മലയിടുക്കുകൾ എന്നിവയെല്ലാമടങ്ങിയതാണ് ഈ പ്രദേശം.
ടാസ്സിലി ൻ'അജ്ജെർ ദേശീയോദ്യാനത്തിന് 72,000 ചതുരശ്ര കിലോമീറ്റർ (28,000 ചതുരശ്ര മൈൽ) വിസ്തീർണ്ണമുണ്ട്.
താസിയാൻ ഇംഗ്ലീഷ് വിലാസം https://ml.wikipedia.org/wiki/Tatian
രണ്ടാം നൂറ്റാണ്ടിലെ (ക്രി. വ. 120 - 180) ഒരു ക്രിസ്തീയലേഖകനും ദൈവശാസ്ത്രജ്ഞനുമായിരുന്നു താസിയാൻ .
നാലു കാനോനിക സുവിശേഷങ്ങളേയും സമന്വയിച്ച് പൊരുത്തപ്പെടുത്താൻ ശ്രമിക്കുന്ന ദയതെസെറൻ (Diatessaron) എന്ന പരാവർത്തന രചനയാണ് അദ്ദേഹത്തിന്റെ ഏറ്റവും പ്രധാനപ്പെട്ട കൃതി.
സുറിയാനി ഭാഷ സംസാരിക്കുന്ന ദേശങ്ങളിൽ ക്രിസ്തുവർഷം അഞ്ചാം നൂറ്റാണ്ടു വരെ ഇതായിരുന്നു കാനോനിക സുവിശേഷങ്ങളുടെ പ്രാമാണികപാഠം.
അഞ്ചാം നൂറ്റാണ്ടിൽ, ബൈബിളിന്റെ സുറിയാനി പരിഭാഷയായ പെശീത്തയിലെ സുവിശേഷപാഠങ്ങൾ അതിന്റെ സ്ഥാനം കൈയ്യടക്കി.
ആദിമക്രിസ്തീയതയിലെ പ്രസിദ്ധനായ പക്ഷവാദി, രക്തസാക്ഷി ജസ്റ്റിന്റെ ശിഷ്യനായിരുന്നു തേഷൻ.
തേഷന്റെ പശ്ചാത്തലത്തെക്കുറിച്ചറിയാൻ ആകെ ആശ്രയിക്കാനുള്ളത് "യവനർക്കുള്ള മറുപടി" (Oratio ad Graecos) എന്ന കൃതിയിൽ അദ്ദേഹത്തിന്റെ തന്നെ സാക്ഷ്യമാണ്.
റോമാ സാമ്രാജ്യത്തിന്റേയും പാർത്തിയായുടെയും അതിർത്തിയിൽ ജനിച്ച അസീറിയാക്കാരൻ എന്നു അദ്ദേഹം സ്വയം വിശേഷിപ്പിക്കുന്നു.
പുരാവൃത്തത്തിലും, ചരിത്രത്തിലും, കാവ്യത്തിലും മറ്റുമായിരുന്നു തന്റെ വിദ്യാഭ്യാസം എന്നും അദ്ദേഹം പറയുന്നു.
അന്ത്യോഖ്യവഴി റോമിലെത്തിയ അദ്ദേഹത്തിന് എബ്രായ ബൈബിൾ വായിച്ചതിനെ തുടന്ന് പേഗൻ മതത്തോടു മടുപ്പു തോന്നി.
താമസിയാതെ തേഷൻ, രക്തസാക്ഷി ജസ്റ്റിൻ റോമിൽ നടത്തിയിരുന്ന പാഠശാലയിൽ വിദ്യാർത്ഥിയായി.
ഗുരുവിനെ അദ്ദേഹം "ഏറ്റവും ബഹുമാന്യനായ ജസ്റ്റിൻ" എന്നു വിശേഷിപ്പിക്കുന്നു.
ജസ്റ്റിന്റെ മരണത്തിനു ശേഷം വിശ്വാസത്തിലെ തീവ്രതാപസമാർഗ്ഗത്തിലേക്കു തിരിഞ്ഞ തേഷൻ, സഭയിലെ മുഖ്യധാരയിൽ നിന്ന് ക്രമേണ അകന്ന് ക്രി.
172-നടുത്ത് സ്വദേശത്തേക്കു മടങ്ങിയതായി കരുതപ്പെടുന്നു.
അസീറിയയിലെ,  "യൂക്രേത്തീയർ" എന്ന തീവ്രതാപസ ക്രിസ്തീയവിഭാഗത്തിന്റെ സ്ഥാപകൻ തേഷൻ ആയിരുന്നെന്ന്, സഭാചരിത്രകാരൻ കേസറിയായിലെ യൂസീബിയസും സഭാപിതാവായ ജെറോമും മറ്റും കരുതി.
മാസവർജ്ജനവും, സ്വകാര്യസ്വത്തിന്റെ തിരസ്കാരവും കുർബ്ബാനയിൽ വീഞ്ഞിനു പകരം വെള്ളം ഉപയോഗിക്കുന്നതും മറ്റും ഈ വിഭാഗത്തിന്റെ വിശ്വാസത്തിന്റെ ഭാഗമായിരുന്നു.
അസീറിയായിൽ ക്രി.
185-നടുത്തായിരുന്നു തേഷന്റെ മരണം.
രചനകൾ യവനർക്കുള്ള മറുപടി
പേഗൻ ബൗദ്ധികലോകത്തിനു മുൻപിൽ ക്രിസ്തുമതത്തിന്റെ പക്ഷം വാദിക്കുന്ന "യവനർക്കുള്ള മറുപടി"(Oratio ad Graecos) എന്ന രചനയുടെ പേരിൽ തേഷൻ ഏറെ പുകഴ്ത്തപ്പെട്ടിട്ടുണ്ട്.
പഴുതുകൾ നിറഞ്ഞ യുക്തിയുടേയും കെട്ടുറപ്പില്ലായ്മയുടേയും പേരിൽ വിമർശിക്കപ്പെട്ടിട്ടുള്ള ആ കൃതിയെ യൂസീബിയസ് തേഷന്റെ ഏറ്റവും മികച്ചതും ഉപകാരപ്രദവുമായ രചന എന്നു വിശേഷിപ്പിച്ചു.
അതിൽ തേഷൻ, യവന ദാർശനികരുമായുള്ള താരതമ്യത്തിൽ യഹൂദരുടെ നിയമദാതാവായ മോശെയുടെ പൗരാണികതയും യഹൂദനിയമത്തിന്റെ മേന്മയും മറ്റും സ്ഥാപിക്കാൻ ശ്രമിച്ചു.
ദയതെസെറൻ
തേഷന്റെ ഏറ്റവും വിവാദപരവും ഈടുറ്റതുമായ സൃഷ്ടി ക്രിസ്തീയ ബൈബിളിന്റെ ഭാഗമായ പുതിയനിയമത്തിലെ കാനോനിക സുവിശേഷങ്ങൾ നാലിലുമുള്ള യേശുചരിതത്തേയും യേശുവചനങ്ങളേയും സമന്വയിച്ചും പൊരുത്തപ്പെടുത്തിയും എഴുതിയ ദയതെസെറൻ (Diatessaron) എന്ന കൃതിയാണ്.
" ദയതെസെറൻ " എന്ന പേരിന്  "(സുവിശേഷങ്ങൾ) നാലിലൂടെ" എന്നാണർത്ഥം.
എങ്കിലും തേഷന്റെ സുവിശേഷസമന്വയം കാലക്രമേണ, വ്യവസ്ഥാപിത സഭയ്ക്ക് അസ്വീകാര്യമായി.
കേസറിയായിലെ യൂസീബിയസ് തന്റെ സഭാചരിത്രത്തിൽ ആ കൃതിയെ ഇങ്ങനെ വിമർശിക്കുന്നു:- “ (യൂക്രേത്തീയരുടെ) പഴയ നേതാവ് തേഷൻ, നാലു സുവിശേഷങ്ങളേയും എങ്ങനെയോ കൂട്ടിയിണക്കി ഒരു മിശ്രരചന ഉണ്ടാക്കി അതിനെ ' ദയതെസെറൻ ' എന്നു വിളിച്ചു.  അതിന്റെ പകർപ്പുകൾ ചിലരുടെയൊക്കെ കൈവശം ഇപ്പോഴുമുണ്ട്.  സുവിശേഷകന്മാരുടെ ചില പ്രയോഗങ്ങളെ, ശൈലീ പരിഷ്കരണത്തിന്റെ പേരിൽ അയാൾ മാറ്റിയെഴുതുകപോലും ചെയ്തതായി പറയപ്പെടുന്നു. ”
എന്നാൽ അഞ്ചാം നൂറ്റാണ്ടിൽ ബൈബിളിന്റെ സുറിയാനി പരിഭാഷയായ പെശീത്തയിലെ സുവിശേഷഭാഷ്യങ്ങൾ സ്വീകരിക്കാൻ സഭാനേതൃത്വം തീരുമാനിച്ചതിനെ തുടർന്ന്, സുറിയാനി " ദയതെസെറൻ " നഷ്ടപ്പെട്ടുപോയി.
അവലംബം ↑ ↑ ↑ ↑ The Origins and Emergence of the Church in Edessa during the First Two Centuries A.D. Author(s): L. W. Barnard Source: Vigiliae Christianae, Vol.
22, No. 3 (Sep., 1968), pp. 161-175.
↑ Cross, F. L., ed.
2005, articles Diatessaron and Peshitta ↑ Early church.org.uk.
തേഷൻ 1 2 3 കേസറിയായിലെ യൂസീബിയസ് , ക്രിസ്തു മുതൽ കോൺസ്റ്റന്റൈൻ വരെയുള്ള സഭാചരിത്രം 4:29 ↑ കേംബ്രിഡ്ജ് ബൈബിൾ സഹകാരി, പുറം 571 ↑ ഓക്സ്ഫോർഡ് ബൈബിൾ സഹകാരിയിൽ, ബൈബിൾ പരിഭാഷകളെക്കുറിച്ചുള്ള ലേഖനം (പുറം 753)
താഹ മാടായി ഇംഗ്ലീഷ് വിലാസം https://ml.wikipedia.org/wiki/Thaha_madayi
കേരളത്തിലെ ഒരു സ്വതന്ത്ര പത്രപ്രവർത്തകനും ജീവചരിത്രകാരനും എഴുത്തുകാരനുമാണ് താഹ മാടായി .
വ്യത്യസ്തരായ സാധാരണ മനുഷ്യരെ ലോകത്തിനു മുമ്പിൽ തുറന്നു കാട്ടുന്ന രീതിയിലുള്ള അഭിമുഖങ്ങളും ഓർമ്മകളും എഴുതുന്നു.
മാതൃഭൂമി ആഴ്ചപ്പതിപ്പ്, മലയാളം വാരിക , മാധ്യമം ആഴ്ചപ്പതിപ്പ് തുടങ്ങിയ പ്രസിദ്ധീകരണങ്ങളിൽ എഴുതുന്നു .
കണ്ണൂരിൽ നിന്നു പ്രസിദ്ധീകരിക്കുന്ന സമയം  മാസികയുടെ എഡിറ്റർ ആയിരുന്നു.
നിരവധി ഡോക്യുമെന്ററികൾ സംവിധാനം  ചെയ്തിട്ടുണ്ട്.
പ്രധാന കൃതികൾ ദേശമേ ദേശമേ ഇവരുടെ ജീവിതവർത്തമാനം കേൾക്ക് കണ്ടൽ പൊക്കുടൻ ചിത്രശലഭങ്ങൾക്ക് ഉന്മാദം മാമുക്കോയ ജീവിതം സത്യൻ അന്തിക്കാടിന്റെ ഗ്രാമീണർ എ.അയ്യപ്പൻ :  കണ്ണീരിന്റെ കണക്ക് പുസ്തകം മുഖം പുനത്തിലിന്റെ ബദൽ ജീവിതം നഗ്നജീവിതങ്ങൾ കാരി പ്രിയപ്പെട്ട സംഭാഷണങ്ങൾ അവലംബം ↑ {{ cite news }} : Check date values in: | accessdate= and | date= ( help ) 1 2 Archived 2011-06-11 at the Wayback Machine .
mathrubhumibooks.
Thaha Madayi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
താഹിതിയൻ ഭാഷ
താഹിതിയൻ ഭാഷ ഒരു പോളിനേഷ്യൻ ഭാഷയാണ് .
സൊസൈറ്റി ദ്വീപുകളിലെയും ഫ്രഞ്ച് പോളിനേഷ്യയിലേയും സംസാര ഭാഷയാണിത്.
കിഴക്കൻ പോളിനെഷ്യൻ സമൂഹത്തിൽപ്പെട്ടതാണിവ.
പത്തൊമ്പതാം നൂറ്റാണ്ടിലെ ലണ്ടൻ മിഷനറി സൊസൈറ്റിയിലെ മിഷനറികൾ ആണ് സംസാരഭാഷയായിരുന്ന താഹിതിയൻ ഭാഷയ്ക്ക് എഴുത്തുരീതി കൊണ്ടുവന്നത്.
ഇതും കാണൂ Lord Monboddo Swadesh list of Tahitian words കുറിപ്പുകൾ അവലംബം {{ cite book }} :  CS1 maint: unrecognized language ( link ) Y. Lemaître, Lexique du tahitien contemporain , 1973.
ISBN 2-7099-0228-1 same; 2nd, reviewed edition, 1995.
ISBN 2-7099-1247-3 T. Henry, Ancient Tahiti – Tahiti aux temps anciens Darrell Tryon , Conversational Tahitian ; ANU 1970
താഹാ ജാബിർ അൽ അൽവാനി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഫെബ്രുവരി മുതൽ തുടരുന്നു.
താഹാ ജാബിർ അൽ അൽവാനി (طه جابر علواني), പിഎച്ച്ഡി.
(1935 - മാർച്ച് 4, 2016), ഇസ്ലാമിക പണ്ഡിതൻ, ഗവേഷകൻ,ചിന്തകൻ.
യുണൈറ്റഡ് സ്റ്റേറ്റ്സിലെ വിർജീനിയയിലെ ആഷ്ബർണിലുള്ള കോർഡോബ സർവകലാശാലയുടെ പ്രസിഡന്റായിരുന്നു.
അവലംബം പുറം കണ്ണികൾ Taha Jabir Alalwani's "Apostasy in Islam"
താഹിതി ഈ ലേഖനം തഹീതി എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
ശാന്തസമുദ്രത്തിലെ ഒരു ദ്വീപാണ് താഹിതി .
ഓസ്ട്രേലിയൻ ഭൂഖണ്ഡത്തിൽ സ്ഥിതിചെയ്യുന്ന ഈ ദ്വീപ് ഫ്രഞ്ച് പോളിനേഷ്യയുടെ ഭാഗമാണ്.
പപ്പീറ്റിയാണ് താഹിതി നഗരത്തിന്റെ തലസ്ഥാനം.
1,69,674 ആണ് ഇവിടുത്തെ ജനസംഖ്യ(2002).
ഫ്രഞ്ചും താഹിതിയനുമാണ് താഹിതിയിലെ ഔദ്യോഗികഭാഷകൾ
താഷ്കെന്റ് ഉടമ്പടി ഇംഗ്ലീഷ് വിലാസം https://ml.wikipedia.org/wiki/Tashkent_Declaration
1965 - ലെ ഇന്ത്യ-പാകിസ്താൻ യുദ്ധാനന്തരം 1966 ജനുവരി 10-ന് ഇന്ത്യയും പാകിസ്താനും തമ്മിൽ ഉസ്ബെക്കിസ്താൻ്റെ തലസ്ഥാാനമായ താഷ്കെൻ്റിൽ വച്ച് റഷ്യൻ പ്രീമിയർ അലക്സി കോസിഗിൻ്റെ മധ്യസ്ഥതയിൽ  നടത്തിയ സമാധാന ഉടമ്പടിയാണ് താഷ്കെന്റ് ഉടമ്പടി.
സാഹചര്യം
യുദ്ധത്തിൽ ഇന്ത്യൻ സൈന്യം വിജയകരമായി മുന്നേറി.
അവർ ലാഹോറിനടുത്തു വരെ എത്തിച്ചേർന്നിരുന്നു.
അതോടെ കാശ്മീർ പ്രശ്നം എന്നെന്നേക്കുമായി പരിഹരിക്കപ്പെടുമെന്ന് വിശ്വസിക്കപ്പെട്ടു.
സംഘടനയുടെ രൂപീകരണത്തിനുശേഷം ഇടപെടേണ്ടി വന്ന പ്രാഥമിക ദൗത്യങ്ങളിൽ ഒന്ന് എന്ന നിലയിൽ കാശ്മീർ പ്രശ്നം , ഐക്യരാഷ്ട്രസഭയെ സംബന്ധിച്ചിടത്തോളം, രമ്യമായി പരിഹരിക്കപ്പെടേണ്ടതായ വളരെ അനിവാര്യ വിഷയമായിരുന്നു.
എന്നാൽ ശീതസമരത്തിൻ്റെ കാലഘട്ടമായിരുന്നതിനാൽ ഈ വിഷയത്തിൽ അന്നത്തെ ലോക ശക്തികളുടെ ശക്തമായ ഇടപെടലുകൾ ഉണ്ടായി.
ഐക്യരാഷ്ട്രസഭാ സെക്യൂരിറ്റി കൗൺസിൽ വെടിനിർത്തൽ പ്രഖ്യാപനം നടത്തുകയും റഷ്യയുടെ മധ്യസ്ഥതയിൽ ഇരു രാഷ്ട്രങ്ങളേയും സമാധാനത്തിനായി ഒരു ഉടമ്പടിക്കായി താഷ്കെൻ്റിലേക്ക് ക്ഷണിക്കുകയും ചെയ്തു.
തുടർന്ന് 1966 ജനുവരി 10ന് ഇന്ത്യൻ പ്രധാനമന്ത്രി ലാൽ ബഹാദൂർ ശാസ്ത്രിയും പാകിസ്താൻ പ്രസിഡൻ്റ് അയൂബ് ഖാനും താഷ്കെൻ്റ് ഉടമ്പടിയിൽ ഒപ്പുവെക്കുകയും അതുമൂലം യുദ്ധം അവസാനിക്കുകയും ചെയ്തു.
താഷ്കന്റ ഇപ്പോൾ ഉസ്ബക്കിസ്ഥാന്റെ തലസ്ഥാനമാണ് പ്രധാന വ്യവസ്ഥകൾ ഇരുകൂട്ടരും എല്ലാ ശത്രുതയും അവസാനിപ്പിക്കുക.
യുദ്ധത്തിനു മുമ്പുള്ള അതിർത്തികളിലേക്ക് പിന്മാറുക.
പിടിച്ചടക്കിയ പ്രദേശങ്ങൾ ഉപേക്ഷിക്കുക.
എന്നാൽ പാക് അധിനിവേശ കാശ്മീരിനെക്കുറിച്ച് ഉടമ്പടിയിൽ യാതൊന്നും പരാമർശിച്ചില്ല.
അങ്ങനെ കാശ്മീർ പ്രശ്നം എന്നെന്നേക്കുമായി പരിഹാരമില്ലാതെ തുടരുന്നു.
യഥാർത്ഥത്തിൽ യുദ്ധത്തിലൂടെ നേടിയ എല്ലാ നേട്ടങ്ങളും ഇന്ത്യക്ക് ഉപേക്ഷിക്കേണ്ടിവന്നു
ഉസ്ബെക് SSR, USSR (ഇപ്പോൾ ഉസ്ബക്കിസ്ഥാൻ ) 1966 ജനുവരി 4 മുതൽ ഒരു സ്ഥിരമായ ഒരു തീർപ്പുണ്ടാക്കാൻ ശ്രമിച്ചു.
പ്രധാനമന്ത്രി അലക്സി കോസിജിൻ പ്രതിനിധാനം ചെയ്യുന്ന സോവിയറ്റുകാർ ഇന്ത്യൻ പ്രധാനമന്ത്രി ലാൽ ബഹാദൂർ ശാസ്ത്രിയും പാകിസ്താൻ പ്രസിഡന്റ് മുഹമ്മദ് അയൂബ് ഖാനും തമ്മിൽ ഒപ്പുവച്ചു .
പ്രഖ്യാപനം
സമ്മേളനം വലിയ വിജയമായി കാണപ്പെടുകയും റിലീസ് ചെയ്ത പ്രഖ്യാപനം സമാധാനം നിലനിർത്തുന്നതിനുള്ള ഒരു ചട്ടക്കൂട് ആണെന്നും പ്രതീക്ഷിച്ചിരുന്നു.
1966 ഫെബ്രുവരി 25 ന് മുൻപ്, ഇന്ത്യൻ-പാക് ശക്തികൾ തങ്ങളുടെ പൂർവ്വ-വർഗീയ നിലപാടുകൾ, ഓഗസ്റ്റ് പ്രകാരമുള്ള രേഖകൾ പിൻവലിക്കുകയും, യുദ്ധത്തിനു മുൻപുള്ള പോരാട്ടങ്ങളിൽ ആഗസ്റ്റ് വരെയുളള രേഖകൾ പിൻതുടരുകയും രാജ്യങ്ങളുടെ പരസ്പര ബന്ധങ്ങളിൽ പരസ്പരം ഇടപെടില്ല, സാമ്പത്തികവും നയതന്ത്രപരമായതുമായ ബന്ധം പുനസ്ഥാപിക്കപ്പെടും, യുദ്ധത്തടവുകാരെ ക്രമമായി കൈമാറ്റം ചെയ്യും.
ഇരു നേതാക്കളും ഉഭയകക്ഷി ബന്ധം മെച്ചപ്പെടുത്തുന്നതിന് പ്രവർത്തിക്കുക	എന്നിവയായിരുന്നു അതിലെ തീരുമാനങ്ങൾ.
കശ്മീരിൽ യുദ്ധാനുകൂല്യ കരാറിലല്ല, അല്ലെങ്കിൽ ഗറില്ലാ പോരാട്ടത്തെ പിൻവലിക്കില്ല എന്നീ കാരണത്താൽ ഈ കരാർ ഇന്ത്യയിൽ വിമർശിക്കപ്പെട്ടു.
ദൂരവ്യാപകമായ ഫലങ്ങൾ സൃഷ്ടിച്ചു കൊണ്ട് അപ്രതീക്ഷിതമായി ഇന്ത്യൻ പ്രധാനമന്ത്രി ലാൽ ബഹദൂർ ശാസ്ത്രി താഷ്കെന്റിൽ വെച്ച് കരാർ ഒപ്പിട്ടതിൻ്റെ തൊട്ടടുത്ത ദിവസം ഹൃദയാഘാതത്താൽ മരണപ്പെട്ടു.
ഭക്ഷണത്തിൽ വിഷം നൽകി ശാസ്ത്രിയെ കൊലപ്പെടുത്തുകയായിരുന്നുവെന്ന് സംശയിക്കപ്പെട്ടു.
വിദേശശബന്ധങ്ങൾക്ക് പ്രതികൂലമായി ഭവിക്കുമെന്നും രാജ്യത്ത് പാർലമെൻററി ആനുകൂല്യങ്ങൾ ലംഘിക്കപ്പെടുകയും ചെയ്യുമെന്ന് ആരോപിച്ച് ശാസ്ത്രിയുടെ മരണത്തെക്കുറിച്ചുള്ള റിപ്പോർട്ട് പ്രഖ്യാപിക്കാൻ ഇന്ത്യൻ സർക്കാർ വിസമ്മതിച്ചു.
താഷ്കെന്റ് പ്രഖ്യാപനത്തിനനുസരിച്ച്, 1966 മാർച്ച് 1 മുതൽ 2 വരെ ചർച്ചകൾ നടന്നു.
ഈ ചർച്ചകൾ പ്രയോജനകരമായിരുന്നില്ലെങ്കിലും, നയതന്ത്ര വിനിമയം വസന്തകാലവും വേനലും മുഴുവൻ തുടർന്നു.
കാശ്മീർ പ്രശ്നത്തിൽ അഭിപ്രായവ്യത്യാസമുണ്ടായതിനാൽ, ഈ ചർച്ചകൾ തീർത്തും നിഷ്ഫലങ്ങളായിത്തീർന്നു.
1965- ലെ യുദ്ധകാലത്ത് പൊതുജനങ്ങൾക്കിടയിൽ പരക്കെ ആശയക്കുഴപ്പം ഉണ്ടായിരുന്നു.
പാകിസ്താനിലെ ജനങ്ങൾ തങ്ങൾ യുദ്ധത്തിൽ വിജയിക്കുമെന്നാണ് കരുതിയത്.
എന്നാൽ താഷ്കെൻറ് പ്രഖ്യാപനത്തിന്റെ വാർത്ത വ്യത്യസ്തമായ എന്തെങ്കിലും പ്രതീക്ഷിച്ചിരുന്ന പാകിസ്താനിലെ ജനങ്ങളെ അക്ഷരാർത്ഥത്തിൽ ഞെട്ടിച്ചു കളഞ്ഞു.
അയൂബ് ഖാൻ പ്രതികരിച്ചില്ലെങ്കിലും കരാർ ഒപ്പിട്ടതിന്റെ കാരണം പ്രഖ്യാപിക്കുന്നതിന് അദ്ദേഹം തൽക്കാലം വിസമ്മതിച്ചതിനെ തുടർന്ന് കാര്യങ്ങൾ കൂടുതൽ വഷളായി.
പാകിസ്താനിലുടനീളം പ്രകടനവും കലാപവും പൊട്ടിപ്പുറപ്പെട്ടു.
ജനങ്ങളുടെ ദേഷ്യവും വൈമനസ്യവും ഉപേക്ഷിക്കാൻ അബുബ് ഖാൻ, 1966 ജനുവരി 14 ന് രാഷ്ട്രത്തെ അഭിസംബോധന ചെയ്തുകൊണ്ട് ജനങ്ങൾക്കു മുന്നിൽ ഈ കാര്യം പരസ്യമാക്കി.
താഷ്കന്റ് പ്രമേയത്തെ സംബന്ധിച്ച് അഭിപ്രായവ്യത്യാസം ഉണ്ടായിരുന്ന സുൽഫിക്കർ അലി ഭൂട്ടോ പിന്നീട് പാകിസ്താൻ പീപ്പിൾസ് പാർട്ടി എന്ന പേരിൽ സ്വന്തം പാർട്ടി ആവിഷ്കരിച്ചു.
അയ്യൂബ് ഖാന് ജനങ്ങളുടെ സംശയങ്ങൾ ദൂരീകരിക്കുവാൻ കഴിഞ്ഞുവെങ്കിലും താഷ്കെന്റ് പ്രഖ്യാപനം അദ്ദേഹത്തിന്റെ പ്രതിച്ഛായക്ക് സാരമായ മങ്ങലേൽപ്പിച്ചു.
അദ്ദേഹത്തിൻറെ പതനത്തിനു കാരണമായ ഘടകങ്ങളിലൊന്നായിരുന്നു പ്രസ്തുത ഉടമ്പടി.
ഇതും കാണുക ഇന്ത്യാ-പാകിസ്താൻ യുദ്ധം 1965 ഇന്ത്യാ-പാകിസ്താൻ യുദ്ധം 1971 അവലംബം ബാഹ്യ ലിങ്കുകൾ Full text of Tashkent Declaration , UN Peacemaker All peace agreement for India Archived 2018-11-13 at the Wayback Machine .
, UN Peacemaker All peace agreements for Pakistan , UN Peacemaker
താഹ ഇംഗ്ലീഷ് വിലാസം https://ml.wikipedia.org/wiki/Thaha
മലയാളിയായ  ഒരു ഇന്ത്യൻ ചലച്ചിത്രസംവിധായകയും രചയിതാവുമാണ് താഹ ( Thaha ).
തന്റേതായ രീതിയിലുള്ള കോമഡി ചലച്ചിത്രങ്ങൾക്ക് ഇദ്ദേഹം അറിയപ്പെടുന്നു.
പാച്ചുവും കോവാലനും സംവിധാനം ചെയ്തിട്ടുണ്ട്.
ആദ്യകാലങ്ങളിൽ താഹ മലയാളത്തിലെ ചില ജനപ്രിയ ചിത്രങ്ങളായ രാജാവിന്റെ മകൻ , ഭൂമിയിലെ രാജാക്കന്മാർ , കാക്കോത്തിക്കാവിലെ അപ്പൂപ്പൻ താടികൾ , വർണ്ണം എന്നിവയിൽ സഹസംവിധായകനായി കമൽ , തമ്പി കണ്ണന്താനം എന്നിവരോടൊപ്പം ജോലി ചെയ്തിട്ടുണ്ട്.
1991 ൽ അശോകനോടൊത്ത് മൂക്കില്ലാരാജ്യത്ത് എന്ന ചിത്രത്തിൽ ഒന്നിച്ച് സംവിധാനം ചെയ്തു.
പിന്നീട് താഹ സ്വന്തമായി ചിത്രങ്ങൾ സംവിധാനം ചെയ്യാൻ തുടങ്ങി.
As assistant director: വർഷം ചിത്രം സംവിധാനം തരം 1985 ആ നേരം അല്പദൂരം തമ്പി കണ്ണന്താനം ത്രില്ലർ 1986 രാജാവിന്റെ മകൻ തമ്പി കണ്ണന്താനം ത്രില്ലർ 1987 ഭൂമിയിലെ രാജാക്കന്മാർ തമ്പി കണ്ണന്താനം ത്രില്ലർ 1988 കാക്കോത്തിക്കാവിലെ അപ്പൂപ്പൻ താടികൾ കമൽ ഡ്രാമ 1988 ഓർക്കാപ്പുറത്ത് കമൽ 1989 വർണ്ണം അശോകൻ കോമഡി 1989 ഉണ്ണിക്കൃഷ്ണന്റെ ആദ്യത്തെ ക്രിസ്തുമസ് കമൽ ഡ്രാമ
സംവിധായകനായി: വർഷം ചിത്രം അഭിയച്ചവ്ർ കുറിപ്പുകൾ 1991 മൂക്കില്ലാരാജ്യത്ത് (as അശോകൻ - താഹ) മുകേഷ് , തിലകൻ , ജഗതി , സിദ്ദിഖ് , വിനയ പ്രസാദ് , സുചിത്ര, രാജൻ പി ദേവ് അശോകനുമൊന്നിച്ച് സംവിധാനം 1994 വാരഫലം പറവൂർ ഭരതൻ, മധു, മുകേഷ് , ജഗതി , ശ്രീനിവാസൻ , തിലകൻ ആദ്യത്തെ സംവിധായക ചിത്രം.
1997 ഗജരാജ മന്ത്രം പ്രേംകുമാർ , ജഗദീഷ് , കലാഭവൻ മണി , ചാർമിള Writers: Batten Bose (story),Kaloor Dennis (screenplay) Genre: Comedy, Drama 1997 ഫൈവ് സ്റ്റാർ ഹോസ്പിറ്റൽ വിഷ്ണു, ജഗദീഷ് , ജഗതി , തിലകൻ , ദേവൻ 2001 ഈ പറക്കും തളിക ദിലീപ് , നിത്യ ദാസ് , ഹരിശ്രീ അശോകൻ It was a box office hit in Malayalam Film of 2001.
It was also remade as Aaduthu Paaduthu in Telugu, Sundara Travels in Tamil and Dakota Express in Kannada.
Writers: V.R. Gopalakrishnan (screenplay), Mahesh Mithra (story) Genre: Comedy, Drama, Romance 2004 കേരളഹൗസ് ഉടൻ വിൽപ്പനക്ക് ജയസൂര്യ , ഗേർളി, ഹരിശ്രീ അശോകൻ , കൊച്ചിൻ ഹനീഫ Writers: Kaloor Dennis, Girish Puthenchery (story) Genre: Comedy 2004 തെക്കേക്കര സൂപ്പർ ഫാസ്റ്റ് മുകേഷ് , ജഗതി , രാജൻ പി ദേവ് , ദിലീപ് Writers: Rajan Kiriyath Vinu Kiriyath, Thaha (story) Genre: Comedy 2009 കപ്പൽ മുതലാളി രമേഷ് പിഷാരടി, മുകേഷ് , ജഗദീഷ് , സുരാജ് വെഞ്ഞാറമൂട് , ജഗതി , സലിം കുമാർ , ഭീമൻ രഘു Writers: Saji Damodaran Thaha.
Genre: Comedy, Drama.
2009 ഹൈലേസ സുരേഷ് ഗോപി , ലാലു അലക്സ് , മുക്ത് ജോർജ് Writers: Saji Damodaran Thaha.
Genre: Comedy 2011 പാച്ചുവും കോവാലനും മുകേഷ് , സുരാജ് വെഞ്ഞാറമൂട് Writer: Francis T Mavelikkara.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Thaha
തൊടങ്ങ്
വടക്കൻ മലബാറിൽ കൊടുവാൾ അരയിൽ കെട്ടി ഞാഴ്തുവാൻ ഉപയോഗിക്കുന്ന ഒരു സംവിധാനം.
ഇരുമ്പ് കൊണ്ട് ഉണ്ടാക്കിയ ഒരു കൊളുത്തിലൂടെ കയർ കടത്തി അരയിൽ കെട്ടുവാനുള്ള വിധത്തിലാണ് ഇത് നിർമ്മിച്ചിരിക്കുന്നത്.
മരത്തിൽ കയറി കൊമ്പുകൾ മുറിച്ച് മാറ്റുക തുടങ്ങിയ ജോലി ചെയ്യുന്നവർ ഈ ഉപകരണം ഉപയോഗിച്ചിരുന്നു.
തൊടങ്ങ്, കത്യാൾ അരയിൽ ഞാഴ്തിയിടാനുള്ള സംവിധാനം തൊടങ്ങ് മറ്റ് അർത്ഥങ്ങൾ
കത്തിയുടെ വായ്ത്തല എന്നും തൊടങ്ങ് എന്ന വാക്കിന് അർത്ഥം ഉണ്ട്
തൊടികപ്പുലം
മലപ്പുറം ജില്ലയിൽ [[പാണ്ടിക്കാടിനടുത്തുള്ള] ഒരു ഗ്രാമമാണ് തൊടികപ്പുലം .
ഷൊർണൂർ - നിലമ്പൂർ തീവണ്ടിപ്പാതയിൽ നിലമ്പൂരിനു മുമ്പുല്ള രണ്ടാമത്തെ സ്റ്റേഷൻ തൊടികപ്പുലത്ത് ആണ്.
മലബാർ ലഹളയിൽ പ്രമുഖനായ ചെമ്പ്രശ്ശേരി തങ്ങൾ ആദ്യകാലത്ത് തൊടിക്കപ്പുലത്ത് മുദരിസായിരുന്നു.
അവലംബം chembrassery
തൊടിയൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thodiyoor_Gramapanchayat
കൊല്ലം ജില്ലയുടെ വടക്കുപടിഞ്ഞാറ് ഭാഗത്തായി സ്ഥിതിചെയ്യുന്ന ഒരു ഗ്രാമപഞ്ചായത്താണ് തൊടിയൂർ ഗ്രാമപഞ്ചായത്ത് .
1953-ആഗസ്റ്റ് 15-ാം തീയതിയാണ് പഞ്ചായത്ത് രൂപം കൊണ്ടത്.
തിരുവിതാംകൂറിൽ കാർഷിക പ്രസിദ്ധമായ ഓണാട്ടുകര പ്രദേശത്തിന്റെ ഭാഗമായിരുന്ന തൊടിയൂർ ഇന്ന് കരുനാഗപ്പള്ളി താലൂക്കിൽ സ്ഥിതി ചെയ്യുന്നു.
ഇതിന്റെ ആകെ വിസ്തീർണ്ണം 20.61 ചി.
വടക്കു ഭാഗത്ത് തഴവാ പഞ്ചായത്തും , കിഴക്ക് ശൂരനാട് , മൈനാഗപ്പള്ളി പഞ്ചായത്തുകളും , തെക്ക് ഭാഗത്ത് പന്മന പഞ്ചായത്തും പടിഞ്ഞാറ് കരുനാഗപ്പള്ളി പഞ്ചായത്തും സ്ഥിതി ചെയ്യുന്നു.
വാർഡുകൾ പുലിയൂർ പടിഞ്ഞാറ് ചിറ്റുമൂല പുലിയൂർ വടക്ക് ഇടക്കുളങ്ങര വടക്ക് വെളുത്തമണൽ പടിഞ്ഞാറ് പുലിയൂർ തെക്ക് പുലിയൂർ കിഴക്ക് എച്ച്.എസ്. വാർഡ് അരമത്ത് മഠം തൊടിയൂർ മാലുമേൽ വേങ്ങറ വെളുത്തമണൽ മുഴങ്ങോടി കിഴക്ക് മുഴങ്ങോടി മുഴങ്ങോടി തെക്ക് കിഴക്ക് മാരാരിത്തോട്ടം വടക്ക് മാരാരിത്തോട്ടം ചാമ്പക്കടവു കല്ലേലിഭാഗം തെക്ക് കല്ലേലിഭാഗം കല്ലേലിഭാഗം വടക്ക് ഇടക്കുളങ്ങര സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് കരുനാഗപ്പള്ളി വിസ്തീര്ണ്ണം 20.61 ചതുരശ്ര കിലോമീറ്റർ ജനസംഖ്യ 40593 പുരുഷന്മാർ 20340 സ്ത്രീകൾ 20253 ജനസാന്ദ്രത 1970 സ്ത്രീ : പുരുഷ അനുപാതം 996 സാക്ഷരത 89.94% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/thodiyoorpanchayat Archived 2013-08-02 at the Wayback Machine .
തൈറോയ്ഡ് ഹോർമോണുകൾ The thyroid system of the thyroid hormones T 3 and T 4 .
തൈറോയ്ഡ് ഗ്രന്ഥി ഉൽ‌പാദിപ്പിക്കുകയും പുറത്തുവിടുകയും ചെയ്യുന്ന രണ്ട് ഹോർമോണുകളാണ് തൈറോയ്ഡ് ഹോർമോണുകൾ .
ട്രൈ അയഡോതൈറോനിൻ ( T 3 ), തൈറോക്സിൻ ( T 4 ) എന്നിവയാണവ.
മെറ്റബോളിസത്തെ നിയന്ത്രിക്കുന്നതിന് പ്രാഥമികമായി ഉത്തരവാദികളായ ടൈറോസിൻ അടിസ്ഥാനമാക്കിയുള്ള ഹോർമോണുകളാണ് ഇവ.
T 3 , T 4 എന്നിവ ഭാഗികമായി അയോഡിൻ ചേർന്നതാണ്.
അയോഡിൻറെ കുറവ് T 3 , T 4 എന്നിവയുടെ ഉത്പാദനം കുറയുന്നതിനും തൈറോയ്ഡ് ടിഷ്യു വലുതായി ഗോയിറ്റർ എന്നറിയപ്പെടുന്ന രോഗത്തിന് കാരണമാവുകയും ചെയ്യും.
രക്തത്തിലെ തൈറോയ്ഡ് ഹോർമോണിന്റെ പ്രധാന രൂപം തൈറോക്സിൻ (T 4 ) ആണ്.
ഇതിന് T 3 യേക്കാൾ അർദ്ധായുസ്സുണ്ട്.
മനുഷ്യരിൽ, T 4 യും T 3 യും രക്തത്തിലേക്ക് പുറപ്പെടുന്ന അനുപാതം ഏകദേശം 14:1 ആണ്.
T 4 , ആക്ടീവ് T 3 (T 4 നെക്കാൾ മൂന്നോ നാലോ ഇരട്ടി ശക്തിയുള്ളവ) ആയി കോശങ്ങൾക്കുള്ളിൽ വച്ച് ഡയോഡിനാസുകളാൽ (5′-അയഡിനേസ്) പരിവർത്തനം ചെയ്യപ്പെടുന്നു.
ഇവ പിന്നീട് ഡീകാർബോക്സിലേഷൻ, ഡയോഡിനേഷൻ എന്നീ പ്രക്രീയകളിലൂടെ അയോഡൊഥൈറോനാമൈൻ (T 1 a), തൈറോനാമൈൻ (T 0 a) എന്നിവ ഉൽ‌പാദിപ്പിക്കുന്നതിന് കാരണമാകുന്നു.
ഡയോഡിനെയ്‌സുകളുടെ മൂന്ന് ഐസോഫോമുകളും സെലിനിയം അടങ്ങിയ എൻസൈമുകളാണ്, അതിനാൽ T 3 ഉൽപാദനത്തിന് സെലീനിയം ആവശ്യമാണ്.
എഡ്വേർഡ് കാൽവിൻ കെൻഡാലാണ് 1915 ൽ തൈറോക്സിൻ വേർതിരിച്ചെടുത്തത്.
തൈറോയ്ഡ് ഹോർമോണുകൾ ശരീരത്തിലെ മിക്കവാറും എല്ലാ കോശങ്ങളിലും പ്രവർത്തിക്കുന്നു.
അവ ആൽക്കലിക്ക് മെറ്റബോളിക് നിരക്ക് വർദ്ധിപ്പിക്കുന്നതിനും പ്രോട്ടീൻ ഉപാപചയപ്രവർത്തനങ്ങളെ ബാധിക്കുന്നതിനും നീളമുള്ള അസ്ഥികളുടെ വളർച്ചയെ (വളർച്ചാ ഹോർമോണിനൊപ്പം പ്രവർത്തിച്ച്) ന്യൂറൽ പക്വതയെ നിയന്ത്രിക്കുന്നതിനും സഹായിക്കുന്നു.
മനുഷ്യ ശരീരത്തിലെ എല്ലാ കോശങ്ങളുടെയും ശരിയായ വികാസത്തിനും വ്യത്യസ്തതയ്ക്കും തൈറോയ്ഡ് ഹോർമോണുകൾ അത്യാവശ്യമാണ്.
ഈ ഹോർമോണുകൾ പ്രോട്ടീൻ - കൊഴുപ്പ് - അന്നജ ഉപാപയപ്രവർത്തനങ്ങളെ നിയന്ത്രിച്ച് മനുഷ്യ കോശങ്ങൾ ഊർജ്ജം ഉപയോഗിക്കുന്നതിനെ ബാധിക്കുന്നു.
അവ ജീവക ഉപാപചയ പ്രവർത്തനങ്ങളെയും ഉത്തേജിപ്പിക്കുന്നു.
നിരവധി ഫിസിയോളജിക്കൽ, പാത്തോളജിക്കൽ ഉത്തേജനങ്ങൾ തൈറോയ്ഡ് ഹോർമോൺ പ്രവർത്തനങ്ങളെ സ്വാധീനിക്കുന്നു.
തൈറോയ്ഡ് ഹോർമോൺ മനുഷ്യരിൽ താപ ഉൽ‌പാദനത്തിലേക്ക് നയിക്കുന്നു.
ന്യൂറോണൽ പ്രവർത്തനങ്ങളെ തടയുന്നതിന് തൈറോനാമൈനുകൾ ചില അജ്ഞാത സംവിധാനം വഴി പ്രവർത്തിക്കുന്നുണ്ട്.
സസ്തനികളുടെ ശിശിരനിദ്രാ ചക്രങ്ങളിലും പക്ഷികളുടെ ശബ്ദ സ്വഭാവത്തിലും ഇത് ഒരു പ്രധാന പങ്ക് വഹിക്കുന്നു.
ശരീര താപനിലയിലുണ്ടാകുന്ന കുത്തനെയുള്ള കുറവാണ് തൈറോനാമൈനുകൾ ശരീരത്തിൽ നൽകുന്നതിന്റെ ഒരു ഫലം.
വൈദ്യശാസ്ത്ര രംഗത്ത്
തൈറോയ്ഡ് ഹോർമോൺ കുറവ് (ഹൈപ്പോതൈറോയിഡിസം) ചികിത്സിക്കാൻ T 3 , T 4 എന്നിവ ഉപയോഗിക്കുന്നു.
ഇവ രണ്ടും നന്നായി ആഗിരണം ചെയ്യപ്പെടുന്നതിനാൽ നേരിട്ട് നൽകാം.
T 4 ന്റെ നിർമ്മിത പതിപ്പിന്റെ ഫാർമസ്യൂട്ടിക്കൽ പേരാണ് ലെവോത്തിറോക്സിൻ.
ഇത് T 3 യേക്കാൾ സാവധാനത്തിൽ ഉപാപചയത്തിന് വിധേയമാകുന്നു.
അതിനാൽ സാധാരണയായി ദിവസത്തിൽ ഒരിക്കൽ മാത്രമാണ് കഴിക്കേണ്ടത്.
സ്വാഭാവിക സംസ്കരിച്ച തൈറോയ്ഡ് ഹോർമോണുകൾ പന്നിയുടെ തൈറോയ്ഡ് ഗ്രന്ഥികളിൽ നിന്ന് നിർമ്മിക്കുന്നതാണ്.
"സ്വാഭാവിക" ഹൈപ്പോതൈറോയിഡ് ചികിത്സയിൽ 20% T 3 യും T 2 , T 1 , കാൽസിട്ടോണിൻ എന്നിവയുടെ അവശിഷ്ടങ്ങളും ഉപയോഗിക്കുന്നു.
വ്യത്യസ്ത അനുപാതങ്ങളിൽ (ലിയോട്രിക്സ് പോലുള്ളവ) T 3 / T 4 ന്റെ കൃത്രിമ ചേരുവകളും ശുദ്ധ-T 3 മരുന്നുകളും (ഐ‌എൻ‌എൻ: ലിയോതൈറോണിൻ) ലഭ്യമാണ്.
ചികിത്സയുടെ ആദ്യ ഘട്ടത്തിൽ ലെവോത്തിറോക്സിൻ സോഡിയം ആണ് ഉപയേഗിക്കുന്നത്.
ചില രോഗികൾക്ക് സംസ്കരിച്ച തൈറോയ്ഡ് ഹോർമോണുകളിൽ മികച്ച പ്രകടനം കാഴ്ചവയ്ക്കുന്നു.
എന്നിരുന്നാലും, ഇത് പൂർവകാല തെളിവുകളുടെ അടിസ്ഥാനത്തിലാണ്, ക്ലിനിക്കൽ പരീക്ഷണങ്ങൾ ബയോസിന്തറ്റിക് രൂപങ്ങളെ അപേക്ഷിച്ച് ഒരു ഗുണവും കാണിച്ചിട്ടില്ല.
തൈറോയ്ഡ് ഗുളികകൾക്ക് വ്യത്യസ്ത ഫലങ്ങൾ ഉണ്ടെന്ന റിപ്പോർട്ടുകളും ഉണ്ട്.
അവലംബം ↑ References used in image are found in image article in Commons: Commons:File:Thyroid system.png#References .
↑ {{ cite web }} : Unknown parameter | name-list-format= ignored ( | name-list-style= suggested) ( help ) ↑
തൊടിയൂർ
കൊല്ലം ജില്ലയിലെ കരുനാഗപ്പള്ളി താലൂക്കിലെ ഗ്രാമമാണ് തൊടിയൂർ അതിരുകൾ തെക്ക്: പള്ളിക്കൽ നദി വടക്ക്: തഴവ ഗ്രാമ പഞ്ചായത്ത് കിഴക്ക്: പള്ളിക്കൽ നദി പടിഞ്ഞാറ്: കരുനാഗപ്പള്ളി, പുതിയകാവ്.
സ്ഥാനം ജനസംഖ്യ സെൻസസ് വിവരങ്ങൾ 2001 Information Figure Remark Population 25884 Males 12333 Females 13551 0-6 age group 2872